Установа адукацыі “Мар’інагорскі дзяржаўны ордэна

“Знак Пашаны” аграрна-тэхнічны каледж імя У.Е.Лабанка”

|  |
| --- |
| ЗАЦВЯРДЖАЮ |
| Дырэктар каледжа |
| \_\_\_\_\_\_\_\_\_\_\_\_\_ Д.В.Зубенка |
| \_\_\_\_\_\_\_\_\_\_\_\_\_\_\_\_\_ 2022 |

ПАЛАЖЭННЕ

аб правядзенні адборачнага этапу рэспубліканскай выставы-конкурсу  
дзіцячай i маладзёжнай творчасці “Я родным краем ганаруся”,  
прысвечанай Году гістарычнай памяці

**1. Агульныя палажэнні**

1.1. Адборачны этап рэспубліканскай выставы-конкурсу дзіцячай i маладзёжнай творчасці “Я родным краем ганаруся” (далей - выстава- конкурс), прысвечанай Году гістарычнай памяці, праводзіцца з мэтай фарміравання грамадзянскасці, патрыятызму, нацыянальнай самасвядомасці ў дзяцей i моладзі.

1.2. Гісторыя - своеасаблівы пантэон нацыянальнай ідэнтычнасці. Гістарычная памяць узнаўляе бесперапыннасць i пераемнасць сацыяльнага быцця. Год гістарычнай памяці заклікае задумацца над пытаннямі захавання i перадачы будучым пакаленням перажытага досведу, назапашаных каштоўнасцей, мадэлей паводзін, элементаў нацыянальна-культурнай спадчыны.

Прыярытэтам сацыяльна-гістарычнага i культурнага развіцця Рэспублікі Беларусь з’яўляецца захаванне нацыянальнай самабытнасці i ўнікальных рыс беларускай культуры. Ажыццяўленне гэтай задачы немагчыма без паўнацэннага ўсведамлення, асэнсавання i прыняцця гістарычнага мінулага сваей краіны, веды i ўяўленні аб якім закладваюцца ў кожнага жыхара Беларусі практычна з самага дзяцінства.

1.3. Асноўнымі задачамі выставы-конкурсу з’яўляюцца:

актывізацыя работы па духоўным, грамадзянска-патрыятычным i мастацка-эстэтычным выхаванні дзяцей i моладзі;

удасканаленне сістэмы выхаваўчай работы ва ўстановах адукацыі Мінскай вобласці на аснове фарміравання каштоўнасных адносін да гісторыка-культурнай спадчыны беларускага народа, сацыяльнай адказнасці;

развіццё дзіцячай творчасці ў галіне выяўленчага i дэкаратыўна- прыкладнога мастацтва ва ўстановах агульнай сярэдняй, дадатковай адукацьй дзяцей i моладзі Мінскай вобласці;

стварэнне аптымальных умоў для творчага развцця i рэалізацыі творчага патэнцыялу дзяцей i моладзі;

выяўленне i распаўсюджванне перадавога педагагічнага i творчага вопыту, эфектыўных i інавацыйных тэхналогій работы, дасягненняў творчых калектываў.

1.4. Да ўдзелу ў выставе-конкурсе запрашаюцца навучэнцы каледжа.

1.5. Намінацыі:

“Выяўленчае мастацтва”;

“Дэкаратыўна-прыкладная творчасць”;

“Літаратурная творчасць” (вершы);

“Анімацыйны фільм”;

“Мастацкая фатаграфія”.

1.5. Для арганізацыі i правядзення выставы-конкурсу фарміруецца каміссія.

Камісія:

арганізуе ацэньванне работ удзельнікаў выставы-конкурсу;

падводзіць вынікі выставы-конкурсу.

Рашэнні камісіі прымаюцца на пасяджэннях шляхам адкрытага галасавання i афармляюцца пратаколам. Камісія мае права прымаць рашэнне, калі на пасяджэнні прысутнічае не менш за 2/3 зацверджанага саставу. Рашэнне лічыцца принятым, калі за яго прагаласавала больш за палову прысутных на пасяджэнш членау камісіі.

**2. Патрабаванні да конкурсных работ**

2.1. На выставу-конкурс прымаюцца індывідуальныя i калектыўныя работы наступнай тэматыкі:

“Гістарычная спадчына: ад мінулага да сучаснасці”;

“Нацыянальныя здабыткі творчасць, навука i спорт”;

“Беларусы: пераемнасць, каштоўнасць, адзінства”.

2.2. На кожным экспанаце неабходна замацаваць этыкетку памерам 5x10 см з наступнымі звесткамі:

назва работы;

прозвішча, імя, узрост аўтара (у калектыўных работах указваюцца ўсе аўтары);

назва аб’яднання па інтарэсах;

прозвішча, імя, імя па бацьку педагога (без скарачэння);

назва ўстановы адукацыі.

Этыкетка падпісваецца на беларускай мове i замацоўваецца на адваротным баку работы ў правым ніжнім вугле.

2.3. **Выяўленчыя работы** (ceрыі работ) могуць быць выкананы ў розных відах (жывапіс, графіка, змешаная тэхніка, калаж) выяўленчага мастацтва, любымі матэрыяламі. Фармат работ – А3-А2. Работы на выставу-конкурс прымаюцца неаформленымі.

2.4. **Дэкаратыўна-прыкладныя работы** могуць быць выкананы ў традыцыйных відах i тэхніках народнага дэкаратыўна-прыкладнога мастацтва (ткацтва, вышыўка, габелен, карункапляценне, вязанне, лямцаванне, кераміка, выцінанка, мастацкі роспіс, саломапляценне, папяровая пластыка, апрацоўка скуры, дрэва, бяросты i інш.).

2.5. **Работы ў намінацыі “Літаратурная творчасць”** (вершы) выконваюцца на беларускай ці рускай мове i павінны быць прадстаўлены ў раздрукаваным i электронным варыянтах у камп’ютарным наборы адпаведна са стандартнымі патрабаваннямі фарматавання. Аб’ём работы - не больш за дзве старонкі. Творчая работа павінна змяшчаць наступную інфармацыю: прозвішча, імя аўтара; узрост; аб’яднанне па інтарэсах; установа адукацыі; прозвшча, імя, імя па бацьку педагога (цалкам).

2.6. Анімацыйныя фільмы могуць быць выкананы ў графічнай i аб’ёмнай мультыплікацыі (пластылінавая анімацыя, маляваная анімацыя, змешаная тэхніка, лялечная анімацыя, Flash-мультыплікацыя). Работа павінна мець тытры, у якіх указваецца назва, аўтар(ы), выкарыстаныя матэрыялы, месца i год выпуску. Не разглядаюцца прэзентацыі, відэа, слайд-шоў, дыяфільмы, фотафільмы. Працягласць фільма - не больш за 5 хвілін.

2.7. **Работы ў намінацыі “Мастацкая фатаграфія”** (фотарэпартаж, серыя работ) прымаюцца неаформленымі. Фармат работ - А4.

**3. Умовы правядзення выставы-конкурсу**

3.1. Выстава-конкурс праводзіцца **з 25 красавiка па 25 мая 2022 года.**

3.2 Для ўдзелу ў выставе-конкурсе неабходна прадставіць у метадычны кабінет работы і суправаджальныя заяўкі (намінацыя; назва конкурснай работы; прозвішча, імя аўтара; узрост; аб’яднанне па інтарэсах; установа адукацыі; прозвішча, імя, імя па бацьку кіраўніка) (Дадатак).

3.3. Камісія выставы-конкурсу ацэньвае прадстаўленыя работы па наступных крытэрыях:

раскрыццё тэмы работы;

арыгінальнасць ідэі, самабытнасць мастацкага ўвасаблення;

кампазiцыйна-мастацкі ўзровень;

тэхніка, якасць i майстэрства выканання работы;

спалучэнне традыцыйнай творчасці i сучаснай культуры.

Колькасць пераможцау ў кожнай намінацыі вызначаецца рашэннем камісіі.

Дадатак

Заяўка на ўдзел у атборачным этапе рэспубліканскай  
выставы-конкурсу дзіцячай i маладзёжнай творчасці  
“Я родным краем ганаруся”

Прозвішча, імя ўдзельніка (удзельнікаў)

Узрост

Назва работы

Кароткае апісанне работы (матэрыял, памер)

Аб’яднанне па інтарэсах

Прозвішча, імя, імя па бацьку педагога (без скарачэння)